כריסטופר צ'יקוני

כריסטופר צ'יקוני (באנגלית: Christopher Ciccone;‏ 22 בנובמבר 1960 – 4 באוקטובר 2024) היה אמן, מעצב פנים ומעצב אמריקאי בניו יורק, מיאמי ולוס אנג'לס. הוא אחיה הצעיר של הזמרת-יוצרת מדונה. צ'יקוני החל את הקריירה שלו כרקדן עם לה גרופ דה לה פייס רויאל. הוא רקד עבור אחותו הגדולה מדונה בתחילת הקריירה שלה. בסופו של דבר, הוא הפך למנהל האמנותי של סיבוב ההופעות העולמי שלה ב-"Blond Ambition World Tour" מ-1990 והוא היה המנהל של סיבוב ההופעות שלה, "The Girlie Show World Tour", מ-1993. צ'יקוני גם ביים קליפים עבור דולי פרטון וטוני בנט בין היתר. ב-2008 הוא הוציא את הספר "החיים עם אחותי מדונה" (אנ') שתפס חלק ברשימת רבי-המכר של הניו יורק טיימס. בשנת 2012, הוא השיק קו הנעלה, Ciccone Collection. צ'יקוני נולד ב-22 בנובמבר 1960 בעיר ביי סיטי, מישיגן, להורים הקתולים מדונה לואיז צ'יקון (לבית פורטין) וסילביו "טוני" צ'יקוני. הוריו של אביו היו מהגרים איטלקים מפאצנטרו (אנ') ואילו אמו הייתה ממוצא צרפתי-קנדי. בשנת 1963, אמו של צ'יקוני נפטרה מסרטן השד בגיל שלושים. אביו התחתן בשנית עם ג'ואן צ'יקוני (לבית גוסטפסון) בשנת 1966. אחיו ואחיותיו הם אנתוני (יליד 1956), מרטין (יליד 1957), מדונה (ילידת 1958), פולה (ילידת 1959), מלאני (ילידת 1962), ג'ניפר (ילידת 1968) ומריו (ילידת 1969). לאחר שסיים את לימודיו בתיכון, צ'יקוני למד באוניברסיטת מערב מישיגן (אנ') ולאחר מכן עבר לאוניברסיטת אוקלנד (אנ'), שם לקח שיעורי ריקוד. ב-1980 החל את דרכו כרקדן בלה גרופ דה לה פייס רויאל באוטווה. בשנת 1982, הוא עבר לניו יורק כדי לתמוך בקריירה של אחותו מדונה כרקדן הליווי שלה. צ'יקוני השתתף בקליפ לסינגל שלה "Lucky Star" ב-1984 והשתתף בהופעותיה המוקדמות בטלוויזיה. בערך בזמן הזה, הוא עבד בבוטיק האיטלקי, פיורוצ'י (אנ'). לצ'יקוני היה עניין באמנות ובשנת 1984 הוא התקבל לעבודה כפקיד קבלה בגלריית דיאן בראון בסוהו, מנהטן. ככל שהתהילה של מדונה הלכה וגדלה והיא יצאה לסיבובי הופעות בין-לאומיים, צ'יקוני היה "המלביש" שלה. הוא עיצב את העטיפות עבור גרסת 12 אינץ' של הסינגל שלה "Like a Prayer" בשנת 1989. צ'יקוני היה המנהל האמנותי של סיבוב ההופעות העולמי של מדונה "Blond Ambition World Tour" משנת 1990. הוא גם היה מנהל סיבוב ההופעות שלה "The Girlie Show World Tour" משנת 1993. צ'יקוני הצהיר שמדונה השפילה אותו ושילמה לו שכר נמוך לאורך יחסי העבודה שלהם. צ'יקוני החל לעבוד כמעצב פנים כשמדונה ביקשה ממנו לקנות רהיטים לדירתה החדשה ב-1985. הוא גם עיצב את דירת האפר וסט סייד של מדונה במנהטן, שהוצגה על השער של Architectural Digest ב-1991. בנובמבר 1991, הוא ערך את תערוכת הסולו הראשונה שלו בניו יורק בגלריית Wessel + O'Connor Fine Art בסוהו. הוא העמיד למכירה שבעה-עשר ציורים במחירים החל מ-3,500 דולרים. בשנת 1994, עבר צ'יקוני ללוס אנג'לס שם החל לחיות לפי אורח חיים שכלל צריכת קוקאין. צ'יקוני ביים את הקליפ לסינגל "Peace Train" (אנ') של דולי פרטון ואת הביצוע של טוני בנט ל-"God Bless the Child" ב-1997. באותה שנה, הוא פיתח קשר עם השחקנית דמי מור והיה הדייט שלה לערב האופנה של גוצ'י שאירע במסגרת פרויקט APLA Health. צ'יקוני הצהיר שהוא הומוסקסואל. בהמשך, הסביר שמדונה הוציאה אותו מהארון בריאיון שלה לאדבוקט ב-1991. מערכת היחסים ביניהם התערערה כאשר זו נישאה לבמאי האנגלי גאי ריצ'י בשנת 2000. לפי צ'יקוני, הוא לא הסתדר עם ריצ'י, שלטענתו הוא הומופובי. "זה היה [...] מאוד בולט בחתונה בסקוטלנד, בדיוק כמו שחבריו סיפרו בדיחות עם התייחסויות להומוסקסואלים. הכוונה שלי היא שאם הייתה זו בדיחה על כל קבוצה אחרת, אתה יודע כמו יהודי או אדם שחור [...] כל אחד היה עושה מזה מהומה, אך יש לי עור עבה", אמר צ'יקוני. עם זאת, הסכסוך הגדול ביותר של צ'יקוני עם מדונה היה על הכספים. בנוסף, מדונה מינתה במאי וכוראוגרף אחר – ג'יימי קינג (אנ') – לסיבוב ההופעות העולמי שלה "Drowned World Tour" משנת 2001 ולא סיפרה לצ'יקוני. צ'יקוני התיידד עם השחקנית פארה פוסט והם התחברו בגלל אהבתם לאמנות. הם השתתפו יחד במסיבת האוסקר של ואניטי פייר בשנת 2002. בשנת 2008, צ'יקוני הוציא את האוטוביוגרפיה שלו, "החיים עם אחותי מדונה" (אנ'), שדורג לראשונה במקום השני ברשימת רבי-המכר של הניו יורק טיימס. הספר פירק את מערכת היחסים ביניהם וצ'יקוני טען שמדונה הכניסה אותו לרשימה השחורה (אנ') של הוליווד. צ'יקוני גם צילם פרק פיילוט לתוכנית עיצוב פנים בשם Pardon My Decor ב-2008. הוא גם השתתף בתוכנית הריאליטי, "הסוכנות של ג'ניס דיקנסון", במטרה לעצב אזור שינה חדש. בספטמבר 2012, צ'יקוני הוציא לראשונה קו הנעלה, Ciccone Collection, במהלך שבוע האופנה בלונדון. בעת מסע הפרסום של אוסף הנעליים שלו, צ'יקוני חשף שהוא ומדונה מתחילים לאחות את הקרעים שנוצרו ביניהם. "חזרנו להיות אח ואחות. אני לא עובד בשבילה, ועדיף ככה", אמר. ב-4 באוקטובר 2024, צ'יקוני נפטר בגיל 63 במישיגן. הוא נפטר לאחר שאובחן עם סרטן. כריסטופר צ'יקוני, במסד הנתונים הקולנועיים IMDb (באנגלית) כריסטופר צ'יקוני, במסד הנתונים הקולנועיים KinoPoisk (ברוסית) כריסטופר צ'יקוני, באתר Discogs (באנגלית) Rachel Bowman, Madonna's brother Christopher Ciccone dead aged 63, Mail Online, ‏2024-10-06 Madonna : an intimate biography | WorldCat.org, www.worldcat.org (באנגלית) Ciccone & Leigh 2008, p. 29. "Christopher Ciccone", www.myheritage.com Ciccone & Leigh 2008, pp. 53–54. Ciccone & Leigh 2008, p. 65. Ciccone & Leigh 2008, p. 66. Ciccone & Leigh 2008, pp. 80–85. Ciccone & Leigh 2008, p. 73. Ciccone & Leigh 2008, p. 90. Condé Nast, Oh Brother, Where Art Thou?, Vanity Fair, ‏2008-07-31 (באנגלית אמריקאית) Priya Elan, The Greatest Pop Songs In History - No. 3: Madonna, ‘Like A Prayer’, NME, ‏2011-12-19 (באנגלית בריטית) Miranda Sawyer interviews Christopher Ciccone, the Guardian, ‏2009-01-04 (באנגלית) Gary Graff, Madonna the Toast of Her Own "Girlie Show', Tulsa World (באנגלית) Christopher Ciccone: No one sees Madonna’s children. My parents, Evening Standard, ‏2012-09-14 (באנגלית) Designer Christopher Ciccone, www.northernexpress.com Condé Nast, Madonna's New York City Apartment, Architectural Digest, ‏1991-11-01 (באנגלית אמריקאית) New York Media LLC, New York Magazine, New York Media, LLC, 1991-11-11. (באנגלית) Ciccone & Leigh 2008, pp. 220–221. Ciccone & Leigh 2008, p. 248. Nielsen Business Media Inc, Billboard, Nielsen Business Media, Inc., 1997-04-19. (באנגלית) Nielsen Business Media Inc, Billboard, Nielsen Business Media, Inc., 1997-02-22. (באנגלית) Ciccone & Leigh 2008, pp. 251–253. Ciccone & Leigh 2008, p. 192. A. B. C. News, 'GMA' Exclusive: Madonna's Brother on His Strained Relationship with the Star, ABC News (באנגלית) A. B. C. News, 'GMA' Exclusive: Madonna's Brother on His Strained Relationship with the Star, ABC News (באנגלית) Cosmo Team, Guy on Madge's bro, Cosmopolitan, ‏2008-08-26 (באנגלית בריטית) Ciccone & Leigh 2008, p. 292. Ciccone & Leigh 2008, p. 302. "Best Sellers - Books - Aug. 3, 2008 - The New York Times". The New York Times (באנגלית אמריקאית). נבדק ב-2023-01-18. Erin McDowell, 18 of the most epic sibling rivalries of all time, Business Insider (באנגלית אמריקאית) Live To Tell-All, www.out.com, ‏2008-08-27 (באנגלית) Madonna's brother eyeing TV appearance, UPI (באנגלית) Condé Nast, In The Family, British Vogue, ‏2012-07-20 (באנגלית בריטית) Wilkinson, Isabel (2012-09-13). "Christopher Ciccone, Madonna's Brother, Debuts a Shoe Line". The Daily Beast (באנגלית). נבדק ב-2023-01-18. Glenn Garner, Madonna Mourns Brother Christopher Ciccone’s Death At 63: “We Danced Through The Madness”, Deadline, ‏2024-10-06 (באנגלית אמריקאית)